เล็ง SET ไซด์เวย์ดาวน์! ตามตปท. แพนิคเศรษฐกิจสหรัฐถดถอย
เล็ง SET ไซด์เวย์ดาวน์! ตามตปท. กังวลเศรษฐกิจสหรัฐถดถอย หลังความเชื่อมั่นผู้บริโภคออกมาต่ำคาดกดดันการลงทุนในตลาดหุ้น
เล็ง SET ไซด์เวย์ดาวน์! ตามตปท. กังวลเศรษฐกิจสหรัฐถดถอย หลังความเชื่อมั่นผู้บริโภคออกมาต่ำคาดกดดันการลงทุนในตลาดหุ้น
29 มิ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวลงตามตลาดหุ้นอื่นในภูมิภาคที่ปรับตัวลงตามตลาดหุ้นสหรัฐฯเมื่อคืนนี้ จากความกังวลในเรื่องภาวะเศรษฐกิจที่อาจเกิดภาวะถดถอยได้ หลังเมื่อคืนวานนี้สหรัฐฯรายงานดัชนีความเชื่อมั่นผู้บริโภคออกมาต่ำกว่าคาด เป็นปัจจัยกดดันต่อตลาดหุ้น และยังต้องรอติดการประกาศตัวเลข GDP สหรัฐฯคืนวันนี้
ขณะที่ปัจจัยในประเทศยังรอลุ้นผลการหารือขอความร่วมมือกับโรงกลั่นนำส่งเงินเข้ากองทุนน้ำมันเชื้อเพลิงระยะเวลา 3 เดือนว่าจะออกมาเป็นอย่างไร เพราะยังมีผลต่อหุ้นกลุ่มพลังงานที่มีน้ำหนักต่อดัชนีตลาดหุ้นไทย
โดยให้แนวต้าน 1,600-1,605 จุด แนวรับ 1,570-1,575 จุด